User talk:DimitarNaydenov

Д-р Тотко Найденов
Д-р Тотко Найденов е роден на 23 март 1948 г. в Ямбол. Завършил е хуманна медицина в Пловдивския медицински институт през 1972 г. и журналистика в Софийския Университет през 1981 година.

Работил е като лекар в Кардиологично отделение и Бърза помощ в Ямбол, както и селски лекар на с. Ръжена, Казанлъшко. Бил е редактор във в. "Здравен фронт" и в. "Земеделско знаме".

Един от възстановителите на Българския лекарски съюз; два пъти член на УС на Централата му и на Столичната лекарска колегия. Специалист по социална медицина.

Създател на Деня на българския лекар, Празника на фармацевтите, Чилови дни, Деня на Спасението, който е официализиран от Министерския съвет. Член на Съюза на българските писатели. Автор на над 45 документално-публицистични книги предимно на медицинска и лекарска тематика, между които "Аз, лекарят", "И волята е лекарство", "Майки сред вълци", "Джобен гид за любовта и секса", "Защо и как се самоубива българинът", "Съдебните лекари разказват", "Здравна азбука", "Децата, без които не можем", "Кратка история на медицината и лекарска етика", "Болестите и сексът на държавниците", "222 любовни лекарски истории", "111 нови любовни лекарски истории", "Небесното избухване - здравна и любовна култура за млади и стари", "Книга за българските хирурзи", "Съдба, наречена хирургия", "Нежната жена", "Силният мъж", "Сняг в косите", "Моя поклон приеми", "Светейки на другите - изгарям" и други.

Създател и председател на Клуб "Родопско здраве" и на званията "Свещено място на българската медицина", с което е удостоено с. Славейно, "Център на българското здраве" - с. Могилица, "Център на здравно-духовния туризъм - с. Момчиловци, "Град на фармацията" - Дупница.

Почетен жител на с. Могилица и с. Славейно, Смолянско.

Носител на Почетен знак - златен на МЗ, на БЛС и на "Мати Болгария"..

Баща на 4 деца, дядо на 5 внучета.